**Digikameralla kuvaamisesta**

Vaikka digikamerassa on täysautomatiikka ja ohjelmia eri kuvaustapahtumia varten, on hyvä vähän tietää kameran perustoiminnoista:

**Aukko**

ο ο ο ο ο ο ο ο

1.4 2.8 3.5 5.6 8 11 16 22

suuri aukko pieni aukko

pieni terävyysalue suuri terävyysalue

lyhyt suljinaika pitkä suljinaika

kuvaus käsivaralta vaatii jalustan

**Herkkyys** (digikameran kenno)

ISO 100 – 400 (50 – 3200)

Suurentamalla herkkyyttä voidaan suljinaikaa lyhentää (esim. kuvaaminen hämärässä).

Mitä suurempi herkkyys, sitä enemmän kohinaa on kuvassa.

**Valon väri**

Valo sisältää eri värikomponentteja eri lailla: auringon valo on ’valkoista’. Auringon paistaessa horisontista valo on ’punaisempaa’ samoin hehkulampun valo. Digikamerassa saattaa olla kuvausohjelmia tällaisia tilanteita varten. Toinen tapa on huolehtia, että värit toistuvat oikein säätämällä kameran ns. valkotasapaino. Katso kameran ohjekirjasta, miten tämä tehdään.

**Kameran ’huijaaminen’**

Opettele painamaan kameran laukaisin puoleen väliin. Tällöin voit rajata kohteesi haluamallasi tavalla kameran asetusten pysyessä kohteesi mukaisina, myös etäisyys kohteeseen.

**Kuvan sommittelu**

Mene lähelle kohdetta. Voit ottaa yleiskuvan, mutta usein yksityiskohdat kertovat kohteesta enemmän.

Käytä vaihdellen vaaka- ja pystykuvaa.

Rajaa käyttäen Zoom-toimintoa.

Kuvan pääkohteen tulee olla terävä.

Muista ”yksi kolmasosa sääntö”, mutta voit poiketa siitä tehokeinona. Symmetrisissä kohteissa kohde voi olla kuvan keskelläkin.

Sijoita liikkuvat kohteet kuvan reunalle niin, että liike on kohti kuvan keskustaa.

Myös katseen suuntaan tulee antaa tilaa.

Varmista, että kohde mahtuu kuvaan, ihmiskuvat ilman päätä eivät näytä kivoilta.

**Maisemakuvissa** voisi etualalla olla jotakin, syvyysvaikutelma paranee. Maisemakuva voi sisältää joitakin mielenkiintoisia yksityiskohtia: liikettä, eläimiä, pilvimuodostelmia jne.

Maisema näyttää eri valaistusolosuhteissa erilaiselta.

**Kasveja ja hyönteisiä** voi kuvata käyttäen kameran makro-ominaisuutta. Näin saat kohteen vaikka täyttämään koko kuva-alan.

**Kokeile rohkeasti**

Kokeile rohkeasti kameran eri toimintoja kohteen kuvaamiseen. Näin taitosi karttuvat kun opit tuntemaan kamerasi paremmin. Muista, että luopua kameran automatiikasta ja kuvata manuaalisesti… mutta se onkin jo toinen juttu

Kuvausterveisin,

Erkki Luoma-aho